Vrouemaand: Raad se stigter trots op sakevroue | Netwerk24
Deur Jackie Kruger 21 Augustus 2019 17:02
So sê Rika Venter (84), skilder en sakevrou van Oudtshoorn in die Klein-Karoo.
Thinus en Rika VenterFoto: Verskaf
Volgens haar het die raad, die eerste in sy soort vir sakevroue in Suid-Afrika, 'n platform geskep om sakevroue bymekaar te bring en te bemagtig.
Benewens die stigter was sy ook die raad se eerste president. Die raad vier vanjaar sy 31ste bestaansjaar.
Venter sê die nuwe millennium het verdere groei en vernuwing onder sakevroue teweeggebring.
"Sakevroue beklee vandag topposte en het hulself in die sakewêreld oortref," sê sy.
Venter, voorheen die eienaar van 'n kunsgalery, is ook die eerste vrou wat lid van die bestuurspan van die Johannesburgse Afrikaanse Sakekamer (JAS) was. Sy is 'n erelid van die Afrikaanse Handelsinstituut (AHi). Sy het ook 'n boek, Grondleggers van Suid-Afrikaanse kuns, saamgestel.
Volgens Venter het haar man, Thinus Venter (91), 'n meganiese ingenieur, haar as sakevrou ondersteun. Die egpaar het vyf kinders en 20 klein- en agterkleinkinders. Hulle is vanjaar 66 jaar getroud. Thinus was onder meer betrokke by die invoer van die eerste John Deere-trekkers na Suid-Afrika.